wickkiey/tamil-wikipedia-chunked huggingface dataset:
# காசி விஸ்வநாதர் கோயில் வழித்தடம்

**காசி விஸ்வநாதர் கோயில் வழித்தடம்** (**The Kashi Vishwanath Temple Corridor**) தில்லி சுல்தானகம் மற்றும் முகலாயர் ஆட்சிகளுக்கு முன்னர் பொழிவுடன் இருந்தவாறு காசி விஸ்வநாதர் கோயிலை மீண்டும் பொழிவுறச் செய்வதற்கு இத்தாழ்வாரத் திட்டத்திற்கு மார்ச், 2019-ஆம் ஆண்டில் இந்தியப் பிரதமர் நரேந்திர மோடி அடிக்கல் நாட்டினார். தற்போது குறுகிய தெருவில் அமைந்த காசிவிஸ்வநாதர் கோயிலுக்கு செல்வதற்கு பல குறுகிய தெருக்களைக் கடந்து செல்ல வேண்டியதுள்ளது. சாதரண நாட்களில் இக்கோயிலுக்கு 10,000 முதல் 30,000 பக்தர்கள் வருகை தருகின்றனர். மகா சிவராத்திரி, காவடி யாத்திரை, ஆடி அமாவாசை, மகாளய அமாவாசை, தை அமாவாசை, கும்பமேளா போன்ற பெருநாட்களின் போது இக்கோயிலுக்கு நாளொன்றுக்கு 3 இலட்சம் முதல் 10 இலட்சம் பக்தர்கள் வருகை தருவர்.  
இப்புதிய தாழ்வாரத் திட்டத்தில் காசி விஸ்வநாதர் கோயிலையும், வாரணாசியில் பாயும் கங்கை ஆற்றின் மேற்கு கரையில் அமைந்த லலிதா படித்துறையுடன் இணைக்கும் சாலை 50 அடி அகலத்துடன் அமைக்கப்படவுள்ளது. இத்திட்டம் 600 கோடி ரூபாய் செலவில் 8 மார்ச் 2019 அன்று இந்தியப் பிரதமர் நரேந்திர மோடியால் துவக்கி வைக்கப்பட்டது. இந்த நடைபாதையின் பரப்பளவு 50,261 சதுர மீட்டர் பரப்பளவு கொண்டது. இத்தாழ்வாரத் திட்டத்தில் 24 புதிய கட்டிடங்கள் கட்டவும் மற்றும் 63 கோயில்கள் மறுசீரமைப்பு செய்யப்படவும் உள்ளது. மேலும் இத்திட்டத்தால் 314 குடும்பங்கள் வெளியேற்றப்பட்டு, அவர்களுக்கு காசியில் குடியிருக்க வேறு இடங்கள் தரப்படவுள்ளது. இத்திட்டம் 2021-ஆம் ஆண்டில் முடியும் வகையில் திட்டமிடப்பட்டது. இத்திட்டத்திற்கான 1,500 பணியாளர்கள் ஈடுபடுத்தப்பட்டுள்ளனர்.  
இத்தாழ்வாரத் திட்டத்தில் கோயிலிருந்து நேராக கங்கை படித்துறைக்கு செல்லும் வசதி, பக்தர்கள் & ஊழியர்கள் தங்கும் விடுதிகள், பக்தர்களின் பொருட்களை பாதுகாக்கும் அறைகள், வேத பாடசாலைகள், குடி நீர் & வடிகால் மற்றும் துப்பரவு வசதிகள், சாலை வசதிகள் மேம்படவுள்ளது.  
மேலும் இத்தாழ்வாரத் திட்டத்திற்கு வாரணாசியில் உள்ள ஞானவாபி பள்ளிவாசல் நிர்வாகத்தினர் தங்களின் 1,700 சதுர அடி பரப்புள்ள நிலத்தை வழங்கியுள்ளனர். கொரானா பெருந்தொற்று காரணமாக இத்திட்டம் மெதுவாக செயல்படுகிறது.
# காசி விஸ்வநாதர் கோயில் வழித்தடம்

## தாழ்வாரத்தின் முதல் கட்டத் திறப்பு விழா

காசி விஸ்வநாதர் கோயில் தாழ்வாரத்தின் முதல் கட்டத் திறப்பு விழா இந்தியப் பிரதமர் நரேந்திர மோடி 13 டிசம்பர் 2021 அன்று துவக்கி வைத்தார்.
# காசி விஸ்வநாதர் கோயில் வழித்தடம்

## வரலாறு

முகலாயப் பேரரசர் அவுரங்கசீப் ஆணையால் காசி விஸ்வநாதர் கோயில் 17-ம் நூற்றாண்டில் இடிக்கப்பட்டது. இடித்த இடத்தில் ஞானவாபி பள்ளிவாசல் கட்டப்பட்டது. பின்னர் பள்ளிவாசலின் மேற்கு சுவரை ஒட்டிய பகுதியில் காசி விஸ்வநாதர் கோயிலை மராட்டியப் பேரரசின் இந்தூர் இராணி அகில்யாபாய் ஓல்கர், பொ.ஊ. 1780-இல் கட்டி எழுப்பினார். மேலும் 2014 மக்களவைத் தேர்தலின் போது பாரதீய ஜனதா கட்சியின் தேர்தல் வாக்குறுதிகளில் ஒன்றாக காசி விஸ்வநாதர் கோயிலை அனைத்து வசதிகளுடன் விரிவாக்கம் செய்வதாக வாக்களித்தது.
# காசி விஸ்வநாதர் கோயில் வழித்தடம்

## இதனையும் காண்க

- காசி விஸ்வநாதர் கோயில்
- முக்தி பவன், காசி
- வாரணாசியிலுள்ள படித்துறைகள்
- ஞானவாபி பள்ளிவாசல்
- காசி விஸ்வநாதர் கோயில்-ஞானவாபி பள்ளிவாசல் வழக்கு
# அன்னு டாண்டன்

**அன்னு டாண்டன்** (*Annu Tandon*, பிறப்பு: நவம்பர் 15, 1957) இவர் ஒரு இந்திய அரசியல்வாதியாவார். இவர் இந்திய தேசிய காங்கிரஸ் கட்சி சார்பில் உத்தரபிரதேசத்தின் உன்னாவு மக்களவைத் தொகுதியிலிருந்து உறுப்பினராக பதினைந்தாவது மக்களவைக்குத் தேர்ந்தெடுக்கப்பட்டார். சமாஜ்வாதி கட்சியில் சேர்வதற்காக 2020 ஆம் ஆண்டில் காங்கிரஸ் கட்சியிலிருந்து வெளியேறினார்.  
இவர், "ஹரிடே நரேன் தவான்" என்ற அறக்கட்டளை ஒன்றின் நிறுவி அதன் இயக்குநராக இருக்கிறார். இது 2000 ஆண்டிற்கு முன்பிருந்தே மாவட்டத்தில் அறச்செயல்கள் புரிவதில் தீவிரமாக செயல்பட்டு வந்தது. இந்த அறக்கட்டளை, பெரும்பாலும் குடும்ப உறுப்பினர்களால் வழங்கப்படும் நிதி ஆதரவின் மூலம் நடத்தப்பட்டு வந்தது. கல்வி சார்ந்தும் பணியாற்றி வருகிற இந்த அமைப்பானது, படிப்பறிவற்ற பெற்றோரின் குழந்தைகளுக்கு வீட்டுப்பாடங்களுக்கு உதவுவது போன்ற புதுமையான திட்டங்களில் கவனம் செலுத்தி வந்தது.
# அன்னு டாண்டன்

## வாழ்க்கை மற்றும் குடும்பம்

1957ஆம் ஆண்டு நவம்பர் 15ஆம் நாள், உன்னாவில் ஹரிடே நரேன் தவான் - கிருபாவதி தவான் ஆகியோருக்குப் பிறந்தார். 1975 ஆம் ஆண்டில் உன்னாவின் ராஜ்கியா பாலிகா இன்டர் கல்லூரியில் தனது இடைநிலைப் படிப்பை மேற்கொண்டார். 1977 ஆம் ஆண்டில் உன்னாவோவின் தயானந்த் சுபாஷ் தேசிய முதுகலை கல்லூரியில் அறிவியல் இளங்கலைப் பட்டத்தைப் பெற்றார். இவர் டிசம்பர் 22, 1976 அன்று சந்தீப் டாண்டனை மணந்தார். இவர்களுக்கு இரண்டு மகன்கள் உள்ளனர். அமலாக்க இயக்குநரகத்தின் அதிகாரியாக, டாண்டன் ரிலையன்ஸ் நடத்திவரும் வெளிநாட்டு முன்னணி நிறுவனங்களில் விசாரணை நடத்தினார். மேலும், டினா அம்பானியின் வீட்டிலும் சோதனை நடத்தினார்.
# அன்னு டாண்டன்

## ரிலையன்ஸுடன் தொடர்பு

இவரது முழுக் குடும்பத்திற்கும் முகேசு அம்பானியுடன் நெருங்கிய தொடர்பு உள்ளது. இவர்களது இரண்டு மகன்களும் ரிலையன்ஸின் ஊழியர்களாக உள்ளனர்.
# அன்னு டாண்டன்

## அரசியல்

2009ஆம் ஆண்டு தேர்தலின் போது இவர் 41 கோடி (10 மில்லியன் அமெரிக்க டாலர்) சொத்துக்களைக் கொண்டுள்ளதாக அறிவித்தார். 2014 தேர்தல் அறிவிப்புகளில் இவர் 42 கோடி (அமெரிக்க டாலர் 10 மில்லியன்) சொத்துக்களை அறிவித்தார்.
# அன்னு டாண்டன்

## அரசியல்

### 2009 தேர்தல்கள்

உத்தரப் பிரதேசத்தில், 2009 ஆம் ஆண்டில் நடந்த இந்திய பொதுத் தேர்தலில், அன்னு டாண்டன் ஒரு புதிய அரசியல் வேட்பாளராக காங்கிரஸால் களமிறக்கப்பட்டார். உன்னாவோ இந்தியாவின் மிகப்பெரிய தொகுதியாகும். முந்தைய 2004 ஆம் ஆண்டு பொதுத் தேர்தல்களில் காங்கிரஸ் இங்கு நான்காவது இடத்தைப் பிடித்திருந்தது. இந்த இடத்தை பகுஜன் சமாஜ் கட்சி வென்றது. தேர்தலின் போது, திரைப்பட நட்சத்திரம் சல்மான் கான் உட்பட பல முக்கிய நபர்கள் இவருக்காக பிரச்சாரம் செய்தனர்.
# அன்னு டாண்டன்

## அரசியல்

### 2014 தேர்தல்கள்

உத்தரபிரதேசத்தில் நடந்த 2014ஆம் ஆண்டு பொதுத்தேர்தலில், அன்னு டாண்டன் மீண்டும் இந்தியாவின் மிகப்பெரிய தேர்தல் தொகுதியான உன்னாவிலிருந்து காங்கிரஸால் வேட்பாளராக நிறுத்தப்பட்டார். இதற்கு முந்தைய 2009 பொதுத் தேர்தல்களில் காங்கிரசுக்கு வெற்றியைத் தந்த இவர் 2014 தேர்தலில் மோசமாக தோல்வியடைந்திருந்தார். 2014 ஆம் ஆண்டுத் தேர்தல் முடிவுகளில் 16% வாக்குகளை மட்டுமே பெற்று இவர் 4 வது இடத்தில் இருந்தார். தேர்தல் தோல்விக்குப் பின்னர், தோல்விக்கு காங்கிரஸ் தலைமையை குறை கூற மறுத்துவிட்டார்.
# அன்னு டாண்டன்

## சமாஜ்வாதி கட்சி

2020ஆம் ஆண்டு அக்டோபர் மாதத்தில், இவர் இந்திய தேசிய காங்கிரஸ் கட்சியிலிருந்து விலகினார். இவர் நவம்பர் 2, 2020 அன்று சமாஜ்வாதி கட்சியில் சேர்ந்தார்.
# இரீனா கோகர்

**இரீனா கோகர்** (*Reena Khokhar*) இந்தியாவைச் சேர்ந்த ஒரு வளைகோல் பந்தாட்ட வீராங்கனையாவார். இவர் இந்திய தேசிய வளைகோல் பந்தாட்ட அணியில் முன்கள வீரராக விளையாடி வருகிறார். 2018 ஆம் ஆண்டு நடைபெற்ற உலகக் கோப்பை வளைகோல் பந்தாட்டப் போட்டியில் பங்கேற்று விளையாடிய இந்திய வளைகோல் பந்தாட்ட அணியில் ஓர் உறுப்பினராக இருந்தார். 2020 டோக்கியோ கோடைகால ஒலிம்பிக் போட்டிகளில் பங்கு பெறும் இந்திய வளைகோல் பந்தாட்ட அணியில் சேர்ந்து விளையாட இவர் தகுதி பெற்றுள்ளார்.  
சங்க அளவிலான போட்டிகளில் கோகர் மத்திய பிரதேச வளைகோல் பந்தாட்ட அகாதமிக்காக விளையாடுகிறார்.
# ராஜேந்தர் கவுர்

**ராஜேந்தர் கவுர்** (*Rajinder Kaur*) (10 பிப்ரவரி 1931 - 5 பிப்ரவரி 1989) ஒரு இந்திய பத்திரிகையாளரும், பஞ்சாப்பைச் சேர்ந்த அரசியல்வாதியும் ஆவார்.  
கவுர், செயற்பாட்டாளர் தாராசிங்கின் மகளாவார். அமிருதசரசு, கால்சா கல்லூரியிலும், சண்டிகர், பஞ்சாப் பல்கலைக்கழகத்திலும், புது தில்லி முகாம் கல்லூரியிலும், தத்துவத்தில் முதுகலைப் பட்டமும், கற்பித்தலில் இளங்கலைப் பட்டமும், தத்துவத்தில் முனைவர் பட்டமும் பெற்றார். இவர் 1958–59ல் அமிர்தசரசு கல்சா கல்லூரியில் விரிவுரையாளராக இருந்தார். பின்னர் இவர் பத்திரிக்கை துறையிலும் அரசியலிலும் நுழைந்தார். இவர் பஞ்சாபி நாளேடான 'பர்பத்', அமிர்தசரசிலிருந்து வெளிவரும் மாதாந்திர பத்திரிக்கையான* சாண்ட் சிபாஹி * ஆகியவற்றில் பணியாற்றியுள்ளார். சிரோமணி அகாலி தளத்தின் மகளிர் பிரிவின் தலைவராக இருந்தார். ஏப்ரல் 1978 இல் மாநிலங்களவைக்குத் தேர்ந்தெடுக்கப்பட்டார். பிப்ரவரி 1989ஆம் ஆண்டில் பட்டிண்டாவில் நடந்த பஞ்சாப் கிளர்ச்சியில் சீக்கிய போராளிகள் என சந்தேகிக்கப்பட்டவர்களால் இவர் சுட்டுக் கொல்லப்பட்டார்.
# ஆபிரகாம் இராசன்

**ஆபிரகாம் இராசன்** (**Abraham Rajan) ஓர்** இந்திய முன்னாள் தடகள விளையாட்டு வீரர் ஆவார். இவர் தற்போது இந்திய விளையாட்டு ஆணையம் மற்றும் தமிழ்நாட்டு விளையாட்டு மேம்பாட்டு ஆணையத்தின் பயிற்சியாளராக சென்னை நேரு விளையாட்டரங்கத்தில் உள்ளார்.
# ஆபிரகாம் இராசன்

## தொழில் மற்றும் சாதனைகள்

ஆபிரகாம் இராசன் 1981 ஆம் ஆண்டு நடைபெற்ற ஆசிய தடகள வெற்றியாளர் போட்டியில் 800 மீ., ஓட்டப்பந்தயத்தில் 1: 50.21 விநாடிகள் என்ற நேரத்தில் ஓடி தங்கம் வென்றார். இது ஆபிரகாமின் தடகள வாழ்க்கையின் முடிசூட்டு சாதனையாகும். இது தேசிய மற்றும் கல்லூரி மட்டத்திலும் சிறப்பான சாதனையாக இடம்பெற்றது. இவரது 800 மீட்டர் ஓட்ட நேரம் தமிழ்நாட்டில் உள்ள பொறியியல் கல்லூரிகளுக்கு இன்னும் ஒரு சாதனையாகும்.
# ஆஸ்பி இஞ்சினியர்

விமானப் படைத் தளவாய் **ஆஸ்பி மெர்வான் இஞ்சினியர்** (*Aspy Merwan Engineer*; 15 திசம்பர் 1912 &ndash; 1 மே 2002) இந்திய வான்படையில் ஓர் அதிகாரியாக இருந்தார். இந்திய விமானப்படையின் முதல் இந்தியத் தளபதியான சுப்ரத்தோ முகர்ஜிக்குப் பின்னும் அர்ஜன் சிங்குக்கு முன்னதாகவும் இவர் சுதந்திர இந்தியாவின் விமானப்படைத் தலைவரானார்.  
இவரது பறக்கும் வாழ்க்கை இவரது 17 வயதில் 1930 இல் தொடங்கியது. பிரித்தானிய இந்தியாவின் கராச்சியிலிருந்து இங்கிலாந்தின் குரோய்டன் விமான நிலையத்திற்கு தனது நண்பர் இராம்நாத் சாவ்லாவுடன் இணை விமானியாக விமானத்தில் சென்றார். இவ்வாறு பறந்த முதல் இந்தியராக இவர்கள் இருந்தனர். சிறிது காலத்திற்குப் பிறகு, மூன்றாம் ஆகா கான் நடத்திய போட்டியில் இங்கிலாந்துக்கும் இந்தியாவுக்குமிடையேயான தனி பயணத்தையும் ஒரு மாத காலத்திற்குள் பறந்த முதல் இந்தியர் என்ற பெருமையையும் பெற்றார்.  
இவர், பின்னர் இந்திய வான்படையில் சேர்ந்தார். அரச கழகத்தின் கிரான்வெல் விமானப் படை நிலையத்தில் பயிற்சி பெற்றார். வடமேற்கு எல்லைப்புற மாகாணங்களிலும், பர்மாவிலும் நடைபெற்ற போர் நடவடிக்கைகளில் கலந்து கொண்டார். இதன் விளைவாக இங்கிலாந்தின் சிறப்பு பறக்கும் விருது வழங்கப்பட்டது. இரண்டாம் உலகப் போரின் முடிவில் இவர் வானூர்திச் சீறகத் தலைவரானார்.  
ஓய்வுக்குப் பிறகு, இவர் ஈரானுக்கான இந்தியத் தூதராக பணியாற்றினார். பின்னர், கலிபோர்னியாவில் சில காலம் இருந்த பின்னர் மும்பையில்]] தனது கடைசி நாட்களை கழித்தார் .
# ஆஸ்பி இஞ்சினியர்

## ஆரம்ப கால வாழ்க்கை

இவர், ஆஸ்பி மெர்வான் இரானி என்ற இயற்பெயருடன் 15 திசம்பர் 1912 அன்று பிரித்தானிய இந்தியாவின் லாகூரில் மெகர்வான் இரானி - மேனெக்பாய் ஆகியோருக்கு பிறந்தார். மெகர்வான் வடமேற்கு இரயில்வேயின் பிரிவு பொறியாளராக இருந்தார். இரண்டு பெண்களும் ஆறு ஆண்களும் என இவருடன் பிறந்த எட்டு உடன்பிறப்புகளில் ஆஸ்பி மூத்தவர். இவரது சகோதரர்களான மினூ, ஜுங்கூ, ரோனி ஆகியோரும் இந்திய விமானப்படையில் சேர்ந்தனர். மற்றொரு சகோதரர் ஹோமி இந்திய ராணுவத்தில் சேர்ந்தார். ஆஸ்பி, மினூ , ரோனி ஆகியோர் இலண்டனின் சிறப்பு பறக்கும் விருது பெற்றவர்களாக இருந்தனர். இது ஒரு தனித்துவமான சாதனையாகும். மூன்று சகோதரர்களும் துணிச்சலான விருதுகளால் அலங்கரிக்கப்பட்டனர்.  
பஞ்ச்கனி, பில்லிமோரியா பார்சி பள்ளியிலும் இவரது 17 வது பிறந்தநாளில், இவரது தந்தை இவருக்கு ஒரு பழைய விமானத்தை பரிசாக வழங்கினார். பின்னர், மூன்று மாதங்களுக்கும் குறைவான பயிற்சிக்குப் பிறகு, கராச்சி வான் சங்கத்திலிருந்து தனது பறக்கும் உரிமத்தைப் பெற்றார்.
# ஆஸ்பி இஞ்சினியர்

## ஆரம்ப கால வாழ்க்கை

### சுதந்திரத்திற்குப் பிந்தைய

ஆகஸ்ட் 15, 1947 இல், இந்திய பிரிவினைக்குப் இந்திய ஒன்றியத்தின் புதிய விமானத் தலைமையகம் உருவாக்கப்பட்டது. இவர், விமானத் தானை முதல்வர் பதவிக்கு உயர்த்தப்பட்டார். இந்திய விமானப்படையின் சொத்துக்கள் (இராணுவத்தின் மற்ற கிளைகளைப் போல) இந்தியாவின் டொமினியர்களுக்கும் பாகிஸ்தானுக்கும் இடையில் பிரிக்கப்பட வேண்டியிருந்தது. இந்த குழுவின் விமானப்படைப் பகுதிக்கு சுப்ரோதோ முகர்ஜியும் இவரும் தலைமை தாங்கினர்.  
வானூர்திச் சீறகத் தலைவர் என்ற முறையில், 1947 ஆம் ஆண்டு இந்திய-பாகிஸ்தான் போரின் போது ஜம்மு -காஷ்மீரில் உள்ள துருப்புக்களின் குழுவை வழிநடத்தினார்.  
1952 ஆம் ஆண்டில், பொறியாளர் விமானப் பணியாளர்களின் துணைத் தலைவராகவும், துணை விமானத் தளபதியாகவும் ஆனார். இவர் அக்டோபர் 1, 1954இல் விமானத் துணைத்தளவாய் பதவிக்கு உயர்த்தப்பட்டார். நவம்பர் 1954 இல், இவர் [[இந்தோனேசியா|இந்தோனேசியாவுக்கு ஒரு நல்லெண்ண பயணத்தில் விமானப்படையை வழிநடத்தினார். இவர், 1958இல் மூன்று வருட காலத்திற்கு இந்துஸ்தான் ஏரோனாடிக்ஸ் லிமிட்டெட்டுக்கு (எச்ஏஎல்) நியமிக்கப்பட்டார். மே 28 அன்று, அதன் பொது மேலாளராக பொறுப்பேற்றார். 23 மே 1959 இல், விமானப் படைத் தளவாய் பதவிக்கு உயர்த்தப்பட்ட இரண்டாவது இந்தியரானார்.  
சுப்ரதோ முகர்ஜியின் அகால மறைவுக்குப் பிறகு, அடுத்த வான்படைத் தலைவராக நியமிக்கப்பட்டார். 1 திசம்பர் 1960 இல், இவர் விமானப் பணியாளர்களின் இரண்டாவது இந்தியத் தலைவராக பொறுப்பேற்றார்.
# ஆஸ்பி இஞ்சினியர்

## பிற்கால வாழ்வு

இவர் ஜூலை 31, 1964 அன்று இந்திய வான்படையிலிருந்து ஓய்வு பெற்றார். பின்னர், ஈரானுக்கான இந்தியாவின் தூதராக பணியாற்றினார். 1990 ஆம் ஆண்டில், இவர் தெற்கு கலிபோர்னியாவிற்குச் சென்று அங்கு கலிபோர்னியா சரதுச மையத்தை நிறுவினார்.
# ஆஸ்பி இஞ்சினியர்

## இறப்பு

ஆஸ்பி மெர்வான் இஞ்சினியர்1 மே 2002 அன்று மும்பையில் இறந்தார்.
# கருணைக்கான பன்னாட்டு அறக்கட்டளை

## இந்தியாவில்

இந்தியாவில் கருணைக்கான பன்னாட்டு அறக்கட்டளை, 30 ஆண்டுகளாக இந்தியாவின் 344 கிறிஸ்துவ அரசு சார்பற்ற அமைப்புகளுடன் சேர்ந்து ரூபாய் 2,292 கோடி நிதியுதவியுடன் இயங்கியது. 2017-ஆம் ஆண்டில் 2010 வெளிநாட்டு நிதியுதவி ஒழுங்குமுறை சட்டம் தொடர்பாக இந்திய அரசுக்கும், அமெரிக்க ஐக்கிய அரசுக்கும் இடையில் ஏற்பட்ட கருத்து வேறுபாடு காரணமாக சென்னையைச் சேர்ந்த கருணா பால் விகாஸ் அறக்கட்டளை மற்றும் கருணை கிழக்கு இந்தியா அறக்கட்டளைகளை உள்துறை அமைச்சகத்தின் கண்காணிப்பு பட்டியலில் சேர்த்தது. கருணைக்கான பன்னாட்டு அறக்கட்டளை நிறுவனம், கிறிஸ்துவ மத நடவடிக்கைகளுக்காக, பதிவு செய்யப்படாத தன்னார்வ தொண்டு நிறுவனங்களுக்கு நிதியளித்ததாக குற்றம் சாட்டப்பட்டது. இதனால் மார்ச், 2017-ஆம் ஆண்டில் இந்தியாவில் கருணைக்கான பன்னாட்டு அறக்கட்டளை தனது நடவடிக்கைகளை நிறுத்திக் கொண்டது.
# கருணைக்கான பன்னாட்டு அறக்கட்டளை

## குழந்தைகளுக்கான திட்டங்கள்

குழந்தைகளுக்கு, குறிப்பாக ஆதி வாசி குழந்தைகளுகு உணவு, உறைவிடம், குடி நீர், மருத்துவ வசதி, கல்வி, வேலைவாய்ப்பிற்கான பயிற்சி வழங்குவதுடன் கிறிஸ்துவின் மீதான நம்பிக்கை ஏற்பட இந்த அறக்கட்டளை உள்ளூர் கிறித்துவத் திருச்சபைகள் நடத்தும் தொண்டு நிறுவனங்களுடன் இணைந்து பணியாற்றுகிறது. இந்த அறக்கட்டளை ஒரு மாதத்திற்கு ஒரு குழந்தைக்கு 38 அமெரிக்க டாலர் வீதம் செலவு செய்கிறது.
# கருணைக்கான பன்னாட்டு அறக்கட்டளை

## மதிப்பீடுகள்

கிறிஸ்துவ போதனைகளை பன்னாட்டு அளவில் பரப்பும் நிதிக் குழுவில் உள்ள இந்த அறக்கட்டளை, தனது அறக்கட்டளை நிதிகளுக்கு தரமான கணக்குகளை வைத்துள்ளது என பெட்ட பிசினஸ் பீரேவால் பாரட்டப்பட்டது.2013-இல் அரசியல் பொருளாதாரம் எனும் இதழின் அறிக்கைப்படி, கருணைகான பன்னாட்டு அறக்கட்டளை ஆதரவற்ற குழந்தைகளை கருணையுடன் வளர்ப்பதோடு, கல்வி மற்றும் வேலைவாய்ப்பும் வழங்குவதாக பாராட்டியுள்ளது.  
2016-இல் ஐக்கிய அமெரிக்க நாட்டின் கருணைக்கான பன்னாட்டு அறக்கட்டளை 799 மில்லியன் டாலர்களுடன் 15-வது பெரிய அறக்கட்டளை என போர்ஸ் இதழ் தரவரிசைப்ப்படுத்தப்பட்டுள்ளது
# கருணைக்கான பன்னாட்டு அறக்கட்டளை

## செயல்படுமிடங்கள்

### கருணைக்கான பன்னாட்டு அறக்கட்டளை (ஆஸ்திரேலியா)

ஆஸ்திரேலியாவில் ஆதரவற்ற பூர்வ குடிகளின் கிறித்துவக் குழந்தைகளை வளர்க்கவும், கல்வி மற்றும் வேலை வாய்ப்பு பயிற்சி வழங்கவும் ஆஸ்திரேலியா கருணைகான பன்னாட்டு அறக்கட்டளை, உள்ளூர் கிறித்துவச் சபைகளின் தொண்டு நிறுவனங்களுடன் இணைந்து செயல்படுகிறது.
# ஆப்பிரிக்க குள்ள மனிதர்கள்

வில் காங்கோ குள்ள மனிதர்கள் வாழும் பகுதிகள், ஆண்டு 2006]]
ஆகா இன குள்ள மனிதத் தாயும், சேயும், ஆண்டு 2014]]  
**ஆப்பிரிக்க குள்ள மனிதர்கள்** அல்லது **காங்கோ குள்ள மனிதர்கள்** (**African Pygmies** (or **Congo Pygmies**) மத்திய ஆப்பிரிக்காவின் குள்ள மனிதர்கள் என்றும் அழைப்பர். காங்கோவில் குடியேறிய ஸ்பெயின் நாட்டு மக்கள் அங்கு வசித்த குள்ளமான மக்களுக்கு, *பிக்மெயிஸ்* என்று பொருள்படும் வகையில் பிக்மி மனிதர்கள் என்று பெயர் வைத்தனர். இக்குள்ள மனிதர்கள் மத்திய ஆப்பிரிக்க மழைக் காடுகளில் வேட்டையாடி வாழ்க்கை நடத்தும் வேட்டைச் சமூத்தினர் ஆவார்.) இக்குள்ள மனிதர்கள் மத்திய ஆப்பிரிக்காவின் காங்கோ நாட்டின் வடிநிலத்தில் விலங்குகளை வேட்டையாடி வாழும் பூர்வ குடிகள் ஆவார். ஆப்பிரிக்க குள்ள மனிதர்கள் புவியியல் அடிப்படையில் மூன்று குழுக்களாகப் பிரித்துள்ளனர். அவைகள்:
- மேற்கு ஆப்பிரிக்காவின் **மெபெங்கா மக்கள்** (Mbenga people)'' - வாழும் நாடுகள் (கமரூன், காபோன், கொங்கோ குடியரசு மத்திய ஆப்பிரிக்கக் குடியரசு)
- கிழக்கு ஆப்பிரிக்காவின் *பாம்பூட்டி மக்கள்* அல்லது *மபுட்டு மக்கள்* (*Bambuti* or *Mbuti*) - வாழும் பகுதிகள்: காங்கோ வடிநிலம் காங்கோ மக்களாட்சிக் குடியரசு)
- மத்திய ஆப்பிரிக்கா மற்றும் தெற்கு ஆப்பிரிக்காவின் *பட்வா மக்கள்* அல்லது *துவா மக்கள்* (*Batwa*, or *Twa*) (ருவாண்டா, புருண்டி, காங்கோ மக்களாட்சிக் குடியரசு, தான்சானியா, உகாண்டா, ஜாம்பியா, அங்கோலா மற்றும் நமிபியா  
2016-ஆம் ஆண்டின் கணக்குப்படி, மத்திய ஆப்பிரிக்க காடுகளில் மொத்தம் 9 இலட்சம் குள்ளமான பிக்மி மனிதர்கள் வாழ்வதாக கணக்கெடுப்பட்டுள்ளது. அவர்களில் 60% காங்கோ ஜனநாயகக் குடியரசில் வாழ்கின்றனர்.
# ஆப்பிரிக்க குள்ள மனிதர்கள்

## மொழிகள்

12 குழுக்கள் கொண்ட காங்கோ பிக்மிகள் நைஜெர்-காங்கோ மொழி மற்றும் மத்திய சூடானிய மொழிக் குடும்பத்தைச் சேர்ந்த மொழிகள் பேசுகின்றனர். மேலும் இவரகளின் மொழிகள் தெற்கு ஆப்பிரிக்காவின் பண்டு மொழிகளுடன் இயைந்துள்ளது.
# ஆப்பிரிக்க குள்ள மனிதர்கள்

## குள்ளத் தன்மை

இவர்கள் குள்ள மனிதர்களாக இருப்பதற்கு உடற்கூறு அறிஞர்கள் பல்வேறு அறிவியல் காரணங்களை கூறுகின்றனர்..
# ஆப்பிரிக்க குள்ள மனிதர்கள்

## காட்டழிப்பு

காட்டழிப்பு நடவடிக்கைகளால் ஆப்பிரிக்க குள்ள மனிதர்களின் அன்றாட வாழ்க்கைத் தரம் மற்றும் பண்பாடு மிகவும் பாதிடைந்துள்ளது.
# ஆப்பிரிக்க குள்ள மனிதர்கள்

## இதனையும் காண்க

- பிக்மி மனிதர்கள்
- பாண்டு மக்கள்
# அபிசேக் வினோத்

**அபிசேக் வினோத்** (*Abhishek Vinod*) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ், மலையாள மொழி படங்களில் தோன்றியுள்ளார். இவர் பல இந்திய திரைப்படங்களில் முக்கிய வேடங்களில் நடித்து வருகிறார். இவர் முன்னணி எதிர்மறை பாத்திர நடிகர்களில் ஒருவராவார். இவர் ஒரு வடிவழகராக பணியாற்றிய பிறகு, பி. அமுதவாணன் இயக்கிய படமான வெருளி என்ற படத்தில் காவல் ஆய்வாளர் பாத்திரத்தில் நடித்தார். அடுத்து ஜீது ஜோசப்பின் *பாபனாசம்* (2015) திரைப்படத்தில் துணை வேடத்தில் நடித்தார். பின்னர் இவர் முன்னணி வேடங்களில் நடித்தார், மேலும் *ஸ்கெட்ச்* (2018) போன்ற பெரிய தமிழ் படங்களில் தோன்றினார்.
# அபிசேக் வினோத்

## தொழில்

சென்னையில் பிறந்த அபிசேக், கோலா சரசுவதி வைணவ மேல்நிலைப் பள்ளியில் பள்ளிப்படிப்பை முடித்தார். பின்னர் மதராசு பல்கலைக்கழகத்தில் வணிக நிர்வாகவியலில் இளங்கலை பட்டம் பெற்றார். பின்னர் 2004 ஆம் ஆண்டில் வடிவழகு துறையில் நுழைந்தார். சென்னையில் விளம்பரங்களுக்கு வடிவழகராக பணிபுரிந்தார். இவர் முதலில் மோகன்லாலுடன் மலையாளத் திரைப்படமான *காஸநோவ்வாவில்* நடித்தார். பின்னர் இவர் 2010 இல் *இனிது இனிது* படத்தில் கல்லூரியின் மோசமான மூத்த மாணவர் பாத்திரத்தில் நடித்தார். கமல்ஹாசனின் *பாபநாசம்* (2015) படத்தில் ஒரு குறிப்பிடத்தக்க துணை வேடத்தில் நடித்தார்.கௌதமியின் தம்பி பாத்திரத்தில் நடித்தார். இந்த படம் வெளியாகி இவருக்கு விமர்சன ரீதியான பாராட்டைப் பெற்றுத்தந்தது. ஜீது ஜோசப்பிடம் இணை இயக்குநராக அப்படத்தில் பணியாற்றிய இவரது வழிகாட்டியான சுரேஷ் கண்ணன் இவருக்கு அந்த பாத்திரத்தை வழங்கினார். பின்னர் இவர் *வெருளி* (2017) படத்தில் முக்கியக் கதாபாத்திரத்தில் தோன்றினார். அது இவரது தலைசிறந்த படைப்பாக இருந்தது. என்றாலும் இது திரையரங்குகளில் கவனிக்கப்படாமல் போனது.  
2018 ஆம் ஆண்டின் தொடக்கத்தில், விக்ரம் நடித்த*ஸ்கெட்ச்* படத்தில் காவல்துறை அதிகாரியாக நடித்தார். மேலும் *மன்னர் வகையறா* படத்தில் ஒரு பெரிய குடும்பத்தைச் சேர்ந்தவராக நடித்தார். இவர் ஒரு தகவல் தொழில் நுட்ப நிறுவனத்தின் தலைவராக *ஆண் தேவதை* (2018) படத்தில் எதிர்மறையான பாத்திரத்தில் நடித்தார். சமுத்திரக்கனி, ரம்யா பாண்டியன், சுஜா வருணீ ஆகியோருடன் அப்படத்தில் நடித்தார்.
# அபிசேக் வினோத்

## தனிப்பட்ட வாழ்க்கை

அபிசேக் வினோத் சென்னையைச் சேர்ந்த வடிவமைப்பாளர் ஜூல்ஸ் இடி அமீனை திருமணம் செய்து கொண்டார். இந்த இணையருக்கு அயன் என்ற மகன் உள்ளார்.
# அபிசேக் வினோத்

## திரைப்படவியல்

| 2010 | *இனிது இனிது* | கல்லூரியின் மூத்த மாணவர் |  |
| --- | --- | --- | --- |
| 2012 | *காஸநோவ்வா* | அர்ஜுன் | மலையாள படம் |
| 2015 | *கடவுள் பாதி மிருகம் பாதி* | ஜெய் |  |
| *இனிமே இப்படித்தான்* | கார்த்திக் |  |  |
| *பாபநாசம்* | தங்கராஜ் |  |  |
| 2016 | *அர்த்தநாரி* | கடத்தல்காரன் |  |
| 2017 | *வெருளி* | அஸ்வின் |  |
| 2018 | *ஸ்கெட்ச்* | சக்திவேல் |  |
| *மன்னர் வகையறா* | கருணாகரன் |  |  |
| *காட்டு பையன் சார் இந்த காளி* |  |  |  |
| *ஆண் தேவதை* | ராய் |  |  |
| *நிலா நிலா ஓடி வா* | அலெக்ஸ் | வலைத் தொடர் |  |
| 2019 | *மெய்* |  |  |
| 2020 | *ஓ மை கடவுளே* | மேத்யூ |  |
| *வால்டர்* | வெங்கட் |  |  |
| *யாதுமாகி நின்றாய்* | படம் ஜீ5 இல் வெளியிடப்பட்டது |  |  |
| *டைம் அப்* |  |  |  |
| 2021 | *ஐங்கரன்* |  |  |
| *தாண்டகன்* |  |  |  |
# உப்பாவை சொல்லும் கலை

**உப்பாவை சொல்லும் கலை** என்ற சிறுகதை 2005 ஆம் வருடம் காலச்சுவடு இதழில் வெளிவந்து சிறந்த பாராட்டைப்பெற்ற சிறுகதையாகும். இந்த கதையை எச். முஜீப் ரஹ்மான் எழுதினார். கதா என்ற அமைப்பும், காலச்சுவடு இதழும் இணைந்து நடத்திய சிறுகதை போட்டியில் இக்கதை சிறந்த கதையாக தேர்வு செய்யப்பட்டது. இந்த கதை உள்ளடங்கிய சிறுகதைத் தொகுப்பான தேவதைகளின் சொந்தக் குழந்தை நூலை புதுப்புனல் வெளியிட்டது.
# உப்பாவை சொல்லும் கலை

## உள்ளடக்கம்

இக்கதையை குறித்து கவிஞர் எச்.ஜி.ரசூல் சொல்லும் போது, திராவிட அரசியல் குறித்த பகடியையும், இஸ்லாமிய நவீனத்துக்கு எதிரான பகடியும் இக்கதையில் இருக்கிறது என்றார். இந்த கதையை வெளியீட்டு நிகழ்வில் பெருமாள் முருகன் சிறந்த கதை என்று புகழ்ந்துரைத்தார்.
# பிரியம் (திரைப்படம்)

**பிரியம்** (*Priyam*) என்பது 1996 ஆம் ஆண்டு வெளியான இந்திய தமிழ் திரைப்படம் ஆகும் என். பாண்டியன் இயக்கிய இப்படத்தை கஸ்தூரி பிலிம் இன்டர்நேஷனல் நிறுவனம் என்ற பதாகையின் கீழ் அசோக் சாம்ராஜ் தயாரித்தார். இப்படத்தில் அருண் விஜய், மந்த்ரா ஆகியோர் முக்கிய பாத்திரங்களில் நடித்தனர். பிரகாஷ் ராஜ் துணைப்பாத்திரத்தில் நடித்தார். இப்படத்திற்கு வித்யாசாகர் இசையமைத்தார்.
# பிரியம் (திரைப்படம்)

## நடிகர்கள்

- அரிமத்தாக அருண் விஜய்
- ப்ரீத்தாவாக மந்திரா
- கவிதா
- தர்மமாக பிரகாஷ் ராஜ்
- வடிவேலு
- மதன் பாப்
# பிரியம் (திரைப்படம்)

## இசை

இப்படத்திற்கு வித்யாசாகர் இசையமைத்தார். பாடலாசிரியர்கள்
வைரமுத்து மற்றும் இலக்கியன்.
| 1 | "ஆதாம் ஏவாள்" | வைரமுத்து | மனோ, தேவி |
| --- | --- | --- | --- |
| 2 | "தில்ருபா தில்ருபா" | வைரமுத்து | கோபால் ராவ், அனுராதா ஸ்ரீராம் |
| 3 | "காதல் வலை" | இலக்கியன் | கோபால் ராவ், சிந்து |
| 4 | "ஒரு கேள்வி" | வைரமுத்து | பி. உன்னிகிருஷ்ணன், சுஜாதா |
| 5 | "துள்ளி வரும்" | வைரமுத்து | மனோ, சுவர்ணலதா |
| 6 | "உடையாத வெண்ணிலா" | வைரமுத்து | ஹரிஹரன், சித்ரா |
# பிரியம் (திரைப்படம்)

## வெளியீடு

இந்த படம் வணிக ரீதியாக சுமாரான வெற்றியை ஈட்டியது. இந்த படம் பின்னர் 2000 ஆம் ஆண்டில் தயாரிப்பாளர்கள் சி. எச். கனேஸ்வர ராவ் மற்றும் பி. இந்திரா ஆகியோரால் தெலுங்கில் இதே பெயரில் மொழிமாற்றம் செய்யப்பட்டு வெளியிடப்பட்டது.  
இப்பட்டதின் வெற்றியால் ஊக்கம் பெற்ற தயாரிப்பாளர் அசோக் சாம்ராட், முரளி மற்றும் திவ்யா உன்னி ஆகியோரைக் கொண்டு பாண்டியனின் இயக்கத்தில் கல்வெட்டு என்ற படத்தைத் தொடங்கினார். தயாரிப்பு சிக்கல் காரணமாக படம் பின்னர் படத்தின் பணிகள் நின்றன. இதன் பிறகு சாம்ராட் திரைத்துறையிலிருந்து விலகினார்.
# தான்சா ஆறு

**தான்சா ஆறு** (*Tansa River*) என்பது மும்பை அருகே பாயக்கூடிய சிறிய ஆறாகும். இந்த ஆற்றின் நீரானது தான்சா ஏரி மூலம் மும்பை நகருக்குக் குடிநீர் வழங்கும் ஓர் மூலமாக உள்ளது. 1892இல் தான்சா அணைக் கட்டப்பட்டது. இது மிகப்பெரிய அணையாகும். இது 2 மைல் நீள மேட்டுக் கரையுடன் உயரமும் உடையது. இதனுடைய அடிப்பகுதி 30 மீட்டர் நீள அடித்தளமாகக் கட்டப்பட்டுள்ளது. இந்த அணையில் 1.31 கன கி,மீ. நீர் தேக்கும் தன்மையுடையது. இந்த அணையில் 38 நீர் வெளியேற்றுப் பாதைகள் உள்ளன.
# சூரியா ஆறு

**சூரிய ஆறு** (*Surya River*) மகாராட்டிராவின் பால்கர் மாவட்டத்தில் ஓடும் ஒரு ஆறு ஆகும். இந்த ஆறு மும்பைக்கு வடக்கே ம தொலைவில் உள்ளது. இந்த ஆறு புலி நீரூற்றில் உற்பத்தியாகிறது. பால்கர் மாவட்டத்தில் சூரியா ஆற்றின் குறுக்கே சிறிய அணை ஒன்று கட்டப்பட்டுள்ளது.
# தூதகங்கை

**தூதகங்கை** (*Dudhaganga* )(தூத்கங்கை, தூதகங்கா) என்பது கிருஷ்ணா ஆற்றின் வலது கரையிலுள்ள துணை ஆறு ஆகும். இது மேற்கு இந்தியாவில் உள்ள மேற்குத் தொடர்ச்சி மலையில் மகாராட்டிரா மாநிலத்தின் கோல்ஹாப்பூர் மாவட்டத்தின் உற்பத்தியாகி கிழக்காகப் பாய்கிறது. கோல்ஹாப்பூர் மாவட்டம் மற்றும் பெல்காம் மாவட்டம் வழியாகப் பாய்ந்து கிருஷ்ணா ஆற்றுடன் இணைகிறது. இதற்கு முன் இதன் போக்கின் சில பகுதிகளில் இது கர்நாடகாவிற்கும் மகாராட்டிராவிற்கும் இடையிலான எல்லையின் ஒரு பகுதியாக உள்ளது.  
கோலாப்பூர் மாவட்டத்தின் மேற்கில் கலாம்மவாடி நீர்த்தேக்கத்தை உருவாக்க இந்த ஆற்றில் அணைக்கப்பட்டுள்ளது.
# விக்கிப்பீடியா:Statistics/weekly/25-Jul-2021
| 316 | 175.157.249.214 | 0 | 1 | 0 | 0 | 0 | 0 | 0 | 1 | 51 |  |
| 317 | 2409:4072:913:6609:0:0:296B:88A4 | 0 | 1 | 0 | 0 | 0 | 0 | 0 | 1 | 3 |  |
| 318 | 2409:4072:6316:CA3B:5BE:C93B:8C88:A16A | 0 | 1 | 0 | 0 | 0 | 0 | 0 | 1 | 0 |  |
| 319 | Senkottaisriram | 0 | 1 | 0 | 0 | 0 | 0 | 0 | 1 | 9 |  |
| 320 | 20041027 tatsu | 0 | 0 | 0 | 0 | 0 | 0 | 1 | 1 | 0 |  |
| 321 | மு.மயூரன் | 0 | 1 | 0 | 0 | 0 | 0 | 0 | 1 | 0 |  |
| 322 | 2001:1C04:431F:5600:7028:9E1B:95F1:E754 | 0 | 1 | 0 | 0 | 0 | 0 | 0 | 1 | 341 |  |
| 323 | 2409:4072:E82:6B5C:0:0:CC88:950B | 0 | 0 | 0 | 0 | 0 | 0 | 1 | 1 | 0 |  |
| 324 | 2409:4072:8E8E:76C0:0:0:6FC9:7611 | 0 | 1 | 0 | 0 | 0 | 0 | 0 | 1 | 837 |  |
| 325 | Ponnaih valli | 0 | 1 | 0 | 0 | 0 | 0 | 0 | 1 | 246 |  |
| 326 | Иван Хощинский | 0 | 0 | 0 | 0 | 0 | 0 | 1 | 1 | 0 |  |
| 327 | George46 | 0 | 1 | 0 | 0 | 0 | 0 | 0 | 1 | 0 |  |
| 328 | 2409:4072:E89:D83:0:0:540B:B601 | 0 | 1 | 0 | 0 | 0 | 0 | 0 | 1 | 0 |  |
| 329 | Asha mahadevan | 0 | 1 | 0 | 0 | 0 | 0 | 0 | 1 | 0 |  |
| 330 | 2409:4072:6E97:E731:8102:6FBF:AE9:B594 | 0 | 1 | 0 | 0 | 0 | 0 | 0 | 1 | 276 |  |
| 331 | 2409:4072:714:8147:C4FA:92FF:FE8A:1F32 | 0 | 1 | 0 | 0 | 0 | 0 | 0 | 1 | 0 |  |
| 332 | 2407:C00:C005:3DC:1:2:A28E:6B7D | 0 | 1 | 0 | 0 | 0 | 0 | 0 | 1 | 93 |  |
| 333 | M.vidhyasri | 0 | 0 | 0 | 0 | 0 | 0 | 1 | 1 | 0 |  |
| 334 | 2A01:E0A:53D:E490:A995:5428:EF71:9A37 | 0 | 1 | 0 | 0 | 0 | 0 | 0 | 1 | 0 |  |
| 335 | 101.2.180.179 | 0 | 1 | 0 | 0 | 0 | 0 | 0 | 1 | 4 |  |
| 336 | 113.193.145.173 | 0 | 1 | 0 | 0 | 0 | 0 | 0 | 1 | 548 |  |
| 337 | 117.209.172.123 | 0 | 1 | 0 | 0 | 0 | 0 | 0 | 1 | 3 |  |
| 338 | 2409:4072:6180:EBEA:4320:CD8A:40A2:13CC | 0 | 1 | 0 | 0 | 0 | 0 | 0 | 1 | 0 |  |
| 339 | 2401:4900:3605:7C91:1:2:1542:6566 | 0 | 1 | 0 | 0 | 0 | 0 | 0 | 1 | 93 |  |
| 340 | 121.7.118.223 | 0 | 1 | 0 | 0 | 0 | 0 | 0 | 1 | 72 |  |
| 341 | 2401:4900:3381:EE1A:1:0:BA26:13B8 | 0 | 1 | 0 | 0 | 0 | 0 | 0 | 1 | 898 |  |
| 342 | Raybellrich | 0 | 1 | 0 | 0 | 0 | 0 | 0 | 1 | 686 |  |
| 343 | 2409:4072:6E0E:D0C2:58A6:6B0D:BD56:795C | 0 | 1 | 0 | 0 | 0 | 0 | 0 | 1 | 0 |  |
| 344 | 2409:4072:6E05:D063:5790:A0A0:F60C:2AE3 | 0 | 1 | 0 | 0 | 0 | 0 | 0 | 1 | 95 |  |
| 345 | அருணா கணேசன் 29 | 0 | 0 | 0 | 0 | 0 | 0 | 1 | 1 | 0 | } |
# யுரேகா

**யுரேகா** (*Youreka*) என்பவர் ஒரு இந்திய திரைப்பட இயக்குநர், பாடலாசிரியர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.
# யுரேகா

## தொழில்

திரைப்பட பாடலாசிரியராக தனது வாழ்க்கையைத் தொடங்கிய யுரேகா, *மதுரை சம்பவம்* என்ற திரைப்படத்தின் வாயிலாக தயாரிப்பாளராக அறிமுகமானார், ஹரிகுமார், அனுயா பகவத் , கார்த்திகா ஆகியோர் நடித்த ஒரு அதிரடி திரைப்படம் இதுவாகும், இதன் வழியாக என்டிடிவி தமிழ் திரையுலகில் முதல் தயாரிப்பு முயற்சியை மேற்கொண்டது. இந்த படம் கலவையான விமர்சனங்களைப் பெற்றது, தி இந்து பத்திரிகையின் ஒரு விமர்சகர் "யுரேகா மட்டும் திரைக்கதையில் கவனம் செலுத்தியும், இறுதிகட்டத்தில் மேலும் கூடுதலாக பணியாற்றியிருந்தால் இன்னும் சிறப்பாக இருந்திருக்கும்" ஆனால் "அதற்கு பதிலாக அவர் நாயகனை அதிரடி காட்சிகளில் நடிக்கவைப்பதில் திருப்தி அடைந்ததாகத் தெரிகிறது" என்று குறிப்பிட்டார். குழந்தைகள் மீதான பாலியல் அத்துமீறலுக்கு முற்றுப்புள்ளி வைக்க உறுதியுடன் இருக்கும் ஒரு எழுத்தாளரைப் பற்றிய கதை, *சிவப்பு எனக்கு பிடிக்கம்* (2017) அப்படத்தில் பணியாற்ற யூரேகா அடுத்ததாக சென்றார். முக்கிய கதாபாத்திரத்தை ஏற்று நடித்ததுடன், தயாரிப்பாளராகவும் பொறுப்பேற்றார் யுரேகா. நடிகை சாண்ட்ரா ஆமி இப்படத்தில் நடிக்க ஒப்பந்தமானார். 2014 நடுப்பகுதியில் படத்தின் பணிகளை முடித்தார். இருப்பினும், படம் தயாரிப்பு சிக்கல்களில் சிக்கி, பல ஆண்டுகளுக்குப் பிறகு 2017 சனவரியில் வெளியிடப்பட்டது. இவரது அண்மைய வெளியீடு *தொப்பி* (2015) ஆகும். இப்படத்தில் புதுமுகங்கள் முரளி ராம், ரக்சா ராஜ் ஆகியோர் நடித்தனர். தயாரிப்பாளர் தனக்குத் தெரியாமல்படத்தின் இரண்டாம் பாதியில் காட்சிகளைக் கணிசமாகக் குறைத்ததாக இயக்குநர் புகார் கூறியது சர்ச்சையுடன் படம் வெளியீடானது.  
2017 ஏப்ரலில், ஜெயவந்த் மற்றும் ஈரா அகர்வால் ஆகியோர் நடிப்பில் *காட்டு பையன் சார் இந்த காளி* என்ற படத்தில் பணியாற்றத் தொடங்கினார்.
# யுரேகா

## பாடலாசிரியராக

- 365 காதல் கடிதங்கள்
# யுரேகா

## திரைப்பட இயக்குநராக

- *குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.*  
| 2009 | *மதுரை சம்பவம்* |  |
| --- | --- | --- |
| 2015 | *தொப்பி* |  |
| 2017 | *சிவப்பு எனக்கு பிடிக்கும்* | நடிகராகவும் |
| 2018 | *காட்டு பையன் சார் இந்த காளி* |  |
# எம். கே. பாலாஜி

**எம். கே. பாலாஜி** (*MK Balaji*) என்பவர் ஒரு இந்திய ஒன்றியம், தமிழ்நாட்டின் சென்னையைச் சேர்ந்த பாடகர், பாடலாசிரியர், தொலைக்காட்சி தொகுப்பாளர் ஆவார். இவர் பின்னணி பாடகராக தமிழ், தெலுங்கு, கன்னட மொழிகளில் 200 க்கும் மேற்பட்ட பாடல்களைப் பாடியுள்ளார். இவர் சேதுபதி படத்தின் வழியாக பாடலாசிரியராகவும் அறிமுகமானார். மேலும் இவர் விஜய் தொலைக்காட்சி மற்றும் ஜீ தமிழில் பிரபலமான தொலைக்காட்சி நிகழ்ச்சிகளை தொகுத்து வழங்கியுள்ளார்.
# எம். கே. பாலாஜி

## வாழ்க்கை குறிப்பு

சூர்யா நடித்து கே. வி. ஆனந்த் இயக்கிய தமிழ்த் திரைப்படமான *மாற்றான்* திரைப்படத்தில் இடம்பெற "ரெட்டைக் கதிரே" பாடல் உட்பட பல தென்னிந்திய திரைப்பட பாடல்களுக்குப் பின்னால் குரல் கொடுத்தவர் எம். கே. பாலாஜி. இவர் தமிழ், தெலுங்கில் பல வெற்றிபெற்ற பாடல்களை வழங்கியுள்ளார். டி. இமான், கார்த்திக் ராஜா, சுந்தர் சி பாபு, தாஜ் நூர், ஜேம்ஸ் வசந்தன், சிற்பி, சபேஷ் முரளி, ஸ்ரீகாந்த் தேவா போன்ற இசை இயக்குநர்களுடனும் இவர் பணியாற்றியுள்ளார்.
# எம். கே. பாலாஜி

## நேரடி நிகழ்ச்சிகள் மற்றும் சுற்றுப்பயணங்கள்

இந்தியன் பிரீமியர் லீக்கிற்காக நிகழ்த்திய மிகச் சில தென்னிந்திய பாடகர்களில் எம். கே. பாலாஜியும் ஒருவர் ஆவார். விருது நிகழ்ச்சிகள், தொலைக்காட்சி நிகழ்ச்சிகள், கல்லூரி சார் நிகழ்ச்சிகள், பெருநிறுவன நிகழ்வுகள் ஆகியவற்றிற்காக இவர் ஒரு முக்கிய மேடை நிகழ்துநராக உள்ளார். பாரிஸ், ஜப்பான், துபாய், குவைத்து, சீஷெல்ஸ், மலேசியா, சிங்கப்பூர், இலங்கை ஆகிய நாடுகலில் இவரது சில சுற்றுப்பயணங்கள் அடங்கும். இவர் இசை இயக்குநர்களான ஹாரிஸ் ஜயராஜ் மற்றும் விஜய் ஆண்டனி ஆகியோருடன் அவர்களின் இசை நிகழ்ச்சிகளில் சுற்றுப்பயணம் மேற்கொண்டுள்ளார்.
# எம். கே. பாலாஜி

## தொலைக்காட்சி நிகழ்ச்சிகள்

ஜீ தமிழில் *பிரபலமான ச ரி க ம ப*வின் தமிழ் பதிப்பு, விஜய் தொலைக்காட்சியின் *பாடும் ஆபிஸ்* போன்ற தொலைக்காட்சி நிகழ்ச்சிகளை தொகுத்து வழங்கியுள்ளார்.
# எம். கே. பாலாஜி

## ஆரம்பகால இசை

தொலைக்காட்சியில் உண்மைநிலை நிகழ்ச்சிகளில் பாடல்களைப் பாடத் தொடங்கினார். தமிழ் தொலைக்காட்சி அலைவரிசையான சன் தொலைக்காட்சியில் ஒளிபரப்பப்பட்ட *ஊலல்ல்லா* நிகழ்ச்சியின் இவர் முன்னணி பாடகராக இருந்த இவரது இசைக்குழுவான வி 3 என்ற குழு கலந்து கொண்டு வெற்றியை ஈட்டியது. இந்த நிகழ்ச்சிக்கு நடுவராக ஏ. ஆர். ரகுமான் வந்தார். இதன்பிறகு இவர் ஒரு பின்னணி பாடகராக முன்னேற்றம் கண்டார்.
# எம். கே. பாலாஜி

## இசைத்தொகுப்பு தரவுத்திரட்டு

எம். கே. பாலாஜி பாடிய பாடல்களின் பகுதி இசைத்தொகுப்பு தரவுத்திரட்டு கீழே.
| - | ஏய் மாமா | *சேதுபதி* | நிவாஸ் கே. பிரசன்னா | அனிருத் ரவிச்சந்திரன் |
| --- | --- | --- | --- | --- |
| - | ரெட்டாய் கதிரா | மாற்றான் | ஹாரிஸ் ஜயராஜ் | கிருஷ் |
| - | ஒரு ஊர்ல ரெண்டு ராஜா | ஒரு ஊர்ல ரெண்டு ராஜா | டி. இமான் | அந்தோணிதாசன் |
| - | சர சர சரவெடி | இது கதிர்வேலன் காதல் | ஹாரிஸ் ஜயராஜ் | கே. கே., ஸ்ரீலேகா |
| - | கடல் நான் தான் | என்றென்றும் புன்னகை | ஹாரிஸ் ஜயராஜ் | ஆண்ட்ரியா ஜெரிமியா, பம்பாய் ஜெயஸ்ரீ |
| - | வெள்ளைக்காரி | இரும்புக் கோட்டை முரட்டு சிங்கம் | ஜி. வி. பிரகாஷ் குமார் | என். எஸ். கே ரம்யா |
| - | எங்கே போவேனோ | அங்காடித் தெரு | விஜய் ஆண்டனி | பென்னி தயால் |
| - | தூல் டக்கர் | தூல் டக்கர் சிங்கில் | எல். வி கணேசன் | பீட் பிரபுதேவா |
| - | உன்னை எண்ணி | ஆயிரத்தில் இருவர் | பரத்வாஜ் |  |
| - | செக்சி லேடி | நினைத்தாலே இனிக்கும் | விஜய் ஆண்டனி | என். எஸ். கே ரம்யா, மாயா |
| - | துல்லே ராணி | *சூப்பர் கவ்பாய்* (தெலுங்கு) | ஜி. வி. பிரகாஷ் குமார் | என். எஸ். கே ரம்யா |
| - | திலமோ திலமோ | *மகாத்மா* (தெலுங்கு) | விஜய் ஆண்டனி | சங்கீதா |
| - | துனீக துனீக | *துனீக துனீக* (தெலுங்கு) | கார்த்திக் ராஜா |  |  
; பாடலாசிரியராக  
| - | "ஹவா ஹவா" | *சேதுபதி* | "நிவாஸ் கே. பிரசன்னா" | } |
| --- | --- | --- | --- | --- |  
; தொலைக்காட்சித் தொகுப்பாளரக  
| - | பாடும் ஆபிஸ் | விஜய் தொலைக்காட்சி |
| --- | --- | --- |
| - |  |  |
| ச ரீ க ம ப | ஜீ தமிழ் | } |
# தீபக் குமார்

**தீபக் குமார்** (*Deepak Kumar*) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். 1987 ஆம் ஆண்டு நவம்பர் மாதம் 5 அன்று இவர் பிறந்தார். இந்திய விமானப்படையில் பணிபுரிகிறார். படிப்படியாக பதவி உயர்வின் மூலம் விமானப்படை அதிகாரியாக உயர்ந்துள்ளார். 2018 ஆம் ஆண்டு மெக்சிகோ நாட்டில் நடைபெற்ற பன்னாட்டு துப்பாக்கி சுடும் விளையாட்டு கூட்டிணைவு போட்டியின் 10 மீ காற்றுத் துப்பாக்கி சுடும் பிரிவில் கலப்பு அணியில் இவர் பங்கேற்றார். மெகுலி கோசுடன் இணைந்து இப்போட்டியில் தீபக் குமார் வெண்கலப் பதக்கம் வென்றார்.  
2020 டோக்கியோ கோடைகால ஒலிம்பிக் போட்டிகளில் விளையாடுவதற்கு தகுதி பெற்றுள்ளார்.
# டெரோயிசு மைல்சு

***டெரோயிசு மைல்சு*** (*Pterois miles*) என்பது **பிசாசு தீ மீன்** என்றும் **சிங்க மீன்** எனவும் அழைக்கப்படுகிறது. இது மேற்கு இந்தோ-பசிபிக் பகுதியைப் பூர்வீகமாகக் கொண்ட அக்டினோட்டெரிகியை மீனின் ஒரு சிற்றினமாகும். இது இதன் நெருங்கிய உறவினரான சிவப்பு சிங்கமீனுடன் (*டெரோயிசு வோல்டான்சு*) உடன் அடிக்கடி இனம் காணலில் குழப்பமடைகிறது. இதனுடைய விலங்கியல் பெயரான, *டெரான்*, கிரேக்க மொழியில் இறக்கை என்றும் மைல்சு என்பசு இலத்தீன் மொழியில் படைவீரர் என்றும் பொருள்படும்*.*
# டெரோயிசு மைல்சு

## விளக்கம்

பொதுவான இந்த சிங்கமீன் நீளம் வரை வளரக்கூடியது. இதனுடைய முதுகுபுற துடுப்பு 13 நீண்ட, வலுவான முள்ளெலும்புகளையும் 9 முதல் 11 வரையிலான மென்மையான ஆரங்களையும் கொண்டுள்ளது. குத துடுப்பு மூன்று நீண்ட முள்ளெலும்புகளுடன் ஆறு அல்லது ஏழு மென்மையான ஆரங்களைக் கொண்டுள்ளது. முதுகுத் துடுப்பு இறகு போல் தோற்றமளிக்கின்றது. தோள் துடுப்புகள் தனித்த அகலமான, மென்மையான கதிர்களைக் கொண்டு இறக்கை போன்று காணப்படும். இந்த மீன்கள் சிவப்பு நிறத்திலிருந்து பழுப்பு அல்லது சாம்பல் நிறம் வரை வேறுபடுகின்றன. இவற்றின் தலை மற்றும் உடல்களில் ஏராளமான மெல்லிய, அடர், செங்குத்து பட்டைகள் காணப்படுகின்றன. *இதன் தலை டெ. வொலிட்டன்களைக்* காட்டிலும் குறைவான கோணத்தில் அமைந்துள்ளது.
# டெரோயிசு மைல்சு

## நடத்தை

பொதுவான சிங்கமீன்கள் இரவாடி வகையினைச் சார்ந்தது, பகல் நேரத்தில் வாழிடத்தில் உள்ள பாறை விரிசல்களில் மறைந்து வாழ்கிறது. மீன் மற்றும் சிறிய ஓட்டுமீன்களை உணவாக உட்கொள்கிறது. ஒரு சில மீன்கள் தன்னுடைய விச முள்ளெலும்புகளைப் பயன்படுத்தி வேட்டையாடி உண்ணுகின்றன. ஆனால் பெரிய சிங்கமீன்கள் சிறிய மீன்களை இறையாக உண்ணுகின்றன. அஞ்சாலை மீன்களை இதன் விசமுள்ளெலும்புகளால் ஏதும் செய்ய இயலவில்லை. மேலும் சிங்க மீன்கள் அஞ்சாலை மீனின் உணவில் சேர்க்கப்பட்டுள்ளன. ஊதாப்புள்ளி கார்னெட்மீன் (*ஃபிசுதுலாரியா காமர்சோனி*) இதனை பகாமாவில் உள்ள களவாய் மீன்களைப் போலவே உண்ணுகின்றன.
# டெரோயிசு மைல்சு

## பரவலும் வாழிடமும்

*டெ. மைல்சு* இந்தியப் பெருங்கடலில், செங்கடலிலிருந்து, தென்னாப்பிரிக்காவிற்கும், இந்தோனேசியாவிற்கும் சொந்தமானது. இது சமீபத்தில் கிழக்கு மற்றும் மத்திய மத்திய தரைக்கடலில், சைப்ரசுக்கு அருகிலுள்ள, மால்டாவில், வடக்கே ஈஜியன் கடலில் இஸ்மிர் வரை பதிவாகியுள்ளது. இம்மீன் இப்போது அமெரிக்காவின் கிழக்கு கடற்கரையிலும் கரீபியன் கடலிலும் காணப்படுகிறது. அங்கு இம்மீன் ஆக்கிரமிப்பு இனமாக்க கருதப்படுகிறது. மோரே விலாங்கு மீனின் வாழிடமான செங்கடலில் *டெ. மைல்களை* வேட்டையாடுவது கண்டுபிடிக்கப்பட்டது. சில களவாய் மீன்களும், பவளப்பாறைச் சுறாக்களும் சிங்க மீன்களை வேட்டையாடுகின்றன.
# டெரோயிசு மைல்சு

## ஆபத்துகள்

இதன் துடுப்பு முள்ளெலும்புகள் மிகவும் விசத்தன்மை வாய்ந்தவை. சில அறிக்கைகளின் படி இந்த விசம் மனிதர்களுக்கு மரணத்தை ஏற்படுத்தியுள்ளன. ஆயினும்கூட, மீன் கொட்டுவதால் தீவிர வலி, வாந்தி, வலிப்பு, சிறு பக்கவாதம் மற்றும் சுவாச சிரமங்களை ஏற்படும். எனவே, உடனடி அவசர மருத்துவச் சிகிச்சை பரிந்துரைக்கப்படுகிறது. ஆரோக்கியமான பெரியவர்களுக்குக் கூட, விசம் பாதிப்பை ஏற்படுத்தும். மேலும் விசத்தின் அறிகுறிகளும் எதிர்விளைவுகளும் நபருக்கு நபர் வேறுபடுகின்றன.
# சத்தீசு குமார்

**சத்தீசு குமார் யாதவ்** (*Satish Kumar Yadav*) இந்தியாவின் உத்தரப் பிரதேச மாநிலத்திலுள்ள புலந்தசாகர் நகரத்தைச் சேர்ந்த தொழில்முறை குத்துச்சண்டை வீரராவார். 1989 ஆம் ஆண்டு மே மாதம் 4 அன்று இவர் பிறந்தார்.91 கிலோ எடைக்கு மேற்பட்டவர்கள் பங்கேற்கும் அதி அதிக எடை பிரிவில் இந்தியாவின் சார்பாக குத்துச்சண்டை போட்டிகளில் இவர் பங்கேற்று வருகிறார். தென் கொரியாவின் இஞ்சியோனில் நடந்த 2014 ஆம் ஆண்டு ஆசிய விளையாட்டுப் போட்டிகளில் வெண்கலப் பதக்கம் வென்ற இவர், அதி அதிக எடை பிரிவில் ஒலிம்பிக்கிற்கு தகுதி பெற்ற முதல் இந்திய குத்துச்சண்டை வீரர் ஆவார்.
# சத்தீசு குமார்

## வாழ்க்கைக் குறிப்பு

நான்கு மகன்களைப் பெற்ற புலந்தசாகர் விவசாயிக்கு பிறந்த சத்தீசு குமார் தனது மூத்த சகோதரரைப் போலவே இராணுவத்தில் சேர விரும்பினார். 2008 ஆம் ஆண்டில் விரும்பியது போலவே இவர் ஒரு சிப்பாயாக சேர்ந்தார். ராணிக்கேட்டுக்குச் சென்ற இவர் அங்கு நடைபெற்ற ஒரு குத்துச்சண்டை முகாமின் போது அடையாளம் காணப்பட்டார். குத்துச்சண்டை விளையாட்டை முயற்சிக்குமாறு கேட்டுக்கொள்ளப்பட்டார். அந்த நேரத்தில் குத்துச்சண்டை என்னவென்று கூட இவருக்குத் தெரியாது. உலக மல்யுத்த பொழுதுபோக்கு நிறுவனம் நிகழ்த்தும் மல்யுத்தத்தையே இவர் குத்துச்சண்டை என்று நினைத்துக் கொண்டிருந்தார். அமெரிக்க தொழில்முறை மல்யுத்த வீரர் அண்டர்டேக்கர் மற்றும் சான் இயீனாவைப் பற்றியும் சிறிதளவு மட்டுமே கேள்விப்பட்டிருந்தார்.
# சத்தீசு குமார்

## விருதுகள்

சத்தீசு குமார் யாதவுக்கு 2018 ஆம் ஆண்டு இந்திய அரசாங்கம் அருச்சுனா விருதை வழங்கி சிறப்பித்துள்ளது.
# டெரோயிசு மொம்பேசே

**டெரோயிசு மொம்பேசே** (*Pterois mombasae*), என்பது ஆப்பிரிக்க சிங்கமீன், தீமீன் அல்லது குஞ்சத்துடுப்பு துருக்கிமீன் எனப்படுகிறது. இது இந்தியப் பெருங்கடல் மற்றும் மேற்கு அமைதிப் பெருங்கடல் வெப்பமண்டலப் பகுதிகளில் வாழ்கின்றது. இவை முதுகெலும்பற்ற விலங்குகள் (கடற்பாசிகள்) வாழும் மென்மையான அடிப்பாகமுடைய கடல் பகுதிகளில் இணைந்து வாழ்கின்றன. இம்மீன் அதிகபட்சமாக 20 செ. மீ. நீளம் வரை வளரக்கூடியது. ஓரளவு வணிக மதிப்பு கொண்டது.
# பால்கோட்டு வனவிலங்கு சரணாலயம்

**பால்கோட்டு வனவிலங்கு சரணாலயம்** (*Palkot Wildlife Sanctuary*) என்பது இந்தியாவின் சார்க்கண்டு மாநிலத்தில் கும்லா மற்றும் சிம்டேகா மாவட்டத்தில் அமைந்துள்ள காட்டுயிர் காப்பகமாகும்.  
இது 1990இல் ஏற்படுத்தப்பட்டது. இந்த சரணாலயம் 184 சதுர கி.மீ. பரப்பளவில் கடல் மட்டத்திலிருந்து 872 மீட்டர் உயரத்தில் அமைந்துள்ளது. சங்க், பாங்கி, பெயின்ஜ்ரா, பலமாரா மற்றும் டோர்பா போன்ற நதிகள் பாயும் இந்த சரணாலயத்தின், அருகில் தப்கரா அணை உள்ளது. வருடாந்திர வெப்பநிலை இங்கு 7 முதல் 40° செண்டிகிரேடு வரை மாறுபடும். சராசரி ஆண்டு மழையளவு 1030 மி.மீ. ஆகும். இங்கு உலர் இலையுதிர் காடுகள் காணப்படுகிறது. இங்கு யானைகள், சிறுத்தைகள், கரடிகள், குள்ளநரி, குரங்கு, முள்ளம்பன்றி, முயல் முதலியன காணப்படுகின்றன.  
இது கும்லாவிலிருந்து 25 கி.மீ தொலைவிலும், ராஞ்சிக்கு தென்கிழக்கில் 92 கி.மீ தொலைவிலும் அமைந்துள்ளது.
# அம்மு அபிராமி

**அம்மு அபிராமி** (*Ammu Abhirami*) ஒரு இந்திய நடிகையாவார். இவர் தமிழ், தெலுங்குத் திரைப்ப படங்களில் தோன்றி வருகிறார். விஜய், கீர்த்தி சுரேஷ் ஆகியோருடன் மருத்துவ மாணவராக 2017ல், வெளிவந்தத் தமிழ்த் திரைப்படமான பைரவா மூலம் நடிப்பில் அறிமுகமானார். ராட்சசன் (2018), அசுரன் (2019) ஆகிய படங்களில் முக்கிய வேடங்களில் நடித்துள்ளார்.
# அம்மு அபிராமி

## தொழில்

அம்மு அபிராமியின் முதல் வெளியீடுகள் என் ஆளோட செருப்பக் காணோம் (2017), தீரன் அதிகாரம் ஒன்று (2017), ஆகிய படங்களில் துணை வேடங்களில் நடித்தார். இயக்குநர் பாலாஜி சக்திவேல் இயக்கிய "யார் இவர்கள்" படத்தில் ஒரு முக்கிய பாத்திரத்தில் தோன்றினார். பின்னர் இவர் ராட்சசனில் சிக்கலை எதிர்கொள்ளும் ஒரு பள்ளி மாணவியை சித்தரித்தார். பின்னர் படத்தின் தெலுங்கு மொழியின் மறு ஆக்கமான *ராக்சசுடு* (2019) படத்திலும் அதே பாத்திரத்தை செய்தார். இதில் பெல்லம்கொண்டா ஸ்ரீனிவாஸ், அனுபமா பரமேசுவரன் ஆகியோர் நடித்திருந்தனர். கொலை செய்யப்படும் ஒரு அப்பாவி பெண்ணாக துப்பாக்கி முனை (2018) என்ற படத்தில் தோன்றினார்.  
2019ஆம் ஆண்டில், இவர் வெற்றிமாறன் இயகத்தில் அசுரன் படத்தில் தனுஷுக்கு இணையாக ஒரு முக்கிய பத்திரத்தில் தோன்றினார். தயாரிப்பாளர் எஸ். தாணு பரிந்துரைத்த பின்னர் அம்மு தேர்வு செய்யப்பட்டார். இவர் முன்பு அவருடைய துப்பாக்கி முனை படத்தில் பணிபுரிந்தார். 1960களில் கிராமப்புற தமிழ்நாட்டில் பள்ளி மாணவி மாரி என்ற பாத்திரத்தை இவர் சித்தரித்தார். இயக்குநர் ஜீது ஜோசப் இயக்கத்தில் கார்த்திக், ஜோதிகா நடித்த "தம்பி" படத்தில் நடித்திருந்தார்.
# நவ்ஜோத் கவுர் சித்து

**நவ்ஜோத் கவுர் சித்து**(*Navjot Kaur Sidhu*) ஓர் இந்திய அரசியல்வாதியும் பஞ்சாப் சட்டமன்றத்தின் முன்னாள் உறுப்பினரும் ஆவார். பாரதிய ஜனதா கட்சி வேட்பாளராக அமிர்தசரசு கிழக்கு சட்டமன்றத் தொகுதியிலிருந்து 2012ஆம் ஆண்டில் இவர் சட்டமன்றத்திற்கு தேர்ந்தெடுக்கப்பட்டார். இவர் தலைமை நாடாளுமன்றச் செயலாளராக நியமிக்கப்பட்டார்.
# நவ்ஜோத் கவுர் சித்து

## குடும்பம்

இவர் தொழிலில் மருத்துவராக உள்ளார். மேலும், பாட்டியாலா அரசு ராஜீந்திர மருத்துவமனையில் பணியாற்றினார். பின்னர் 2012 ஜனவரியில் பதவியிலிருந்து விலகி அரசியலில் சேர்ந்தார். இவர் முன்னாள் துட்டுப்பாட்ட வீரரும் காங்கிரஸ் கட்சியின் தலைவருமான நவ்ஜோத் சிங் சித்து என்பவரை மணந்தார். இவர்களுக்கு கரண் என்ற மகனும் மகள் ரபியாவும் உள்ளனர்.
# நவ்ஜோத் கவுர் சித்து

## அரசியல்

முதலமைச்சர் பிரகாஷ் சிங் பாதல் மீது தாக்குதலைத் தொடங்குவதற்கு முன், கவுர் தனது முகநூல் பக்கத்தில் பாரதிய ஜனதா கட்சியிலிருந்து வெளியேறுவதாக அறிவித்தார். இவரது கணவரும், துடுப்பாட்ட வீரரும் பின்னர், அரசியல்வாதியாக மாறிய நவ்ஜோத் சிங் சித்து, பாரதிய ஜனதா கட்சியின் பஞ்சாப் பிரிவிலும், சிரோமணி அகாலிதளத்தின் தலைமையுடனும் சிறந்த உறவுகளை கொண்டிருக்கவில்லை. 1 ஏப்ரல் 2016 அன்று ஒரு செய்தியை வெளியிட்டார். அச்செய்தியில், "இறுதியாக நான் பாஜகவை விட்டு வெளியேறுகிறேன். எனது சுமை முடிந்துவிட்டது" என்று கூறினார்.  
மொகாலியில் ஒரு தனியார் மருத்துவமனையை நடத்தி வரும் ஒரு மூத்த மாநில அரசு மருத்துவ அதிகாரியை நவ்ஜோத் கவுர் ஒரு இரகசிய நடவடிக்கை மூலம் அம்பலப்படுத்தினார். அப்போதைய மத்திய சுகாதார அமைச்சர் குலாம் நபி ஆசாத் இவரை சுகாதாரத் துறையில் சீர்திருத்தங்களுக்கான பாலினத்தை அறிவதை தடுக்கும் தேசியக் குழுவில் உறுப்பினராக்க அழைத்தார்.
# பிபி பிமல் கவுர்

## போராட்டம்

பிமல் கவுர் பின்னர் குருத்துவார் ஒன்றில் தீக்குளிக்கப் போவதாக பேசிய பேச்சுக்காக கைது செய்யப்பட்டு இரண்டு ஆண்டுகள் சிறையில் அடைக்கப்பட்டார். 1986 ஆம் ஆண்டு சூன் 4 ஆம் நாள் தனக்கு 35 வயதாக இருந்தபோது, அமிர்தசரசு பொற்கோயிலில் நடத்தப்பட் புளூஸ்டார் நடவடிக்கையை எதிர்த்து இருநூறுக்கும் மேற்பட்ட ஆயுதமேந்திய கலகக்காரர்கள் கூட்டத்துடன் நுழைந்தார். இக்கூட்டம் காலிஸ்தானுக்கு ஆதரவான முழக்கங்களை எழுப்பியது. அப்போது முதல்வராயிருந்த மிதவாதப் போக்கு கொண்ட சுர்ஜித் சிங் பர்னாலாவை கொலை செய்யப்போவதாக பகிரங்கமாக அச்சுறுத்தியது. இதில் ஒரு காவலர் கொல்லப்பட்டார். மேலும், 7 பேர் காயமடைந்தனர். பல பத்திரிகையாளர்கள், சுமார் பன்னிரெண்டு காவலரின் மரணத்தைக் கண்டும் மௌனமாகவே இருந்தனர்.
# பிபி பிமல் கவுர்

## அரசியல்

பின்னர், இவர் ரூப்நகர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவரது மாமனார், பியாந்த் சிங்கின் தந்தை, சுச்சா சிங் மலோவா நாடாளுமன்ற உறுப்பினராக இருந்தார்.
இவரது மகன் சர்ப்ஜித் சிங், சிம்ரஞ்சித் சிங் மான் தலைமையிலான சிரோன்மணி அகாலிதளம் (ஏ) கட்சியின் சார்பில், 2004 ஆம் ஆண்டில் பஞ்சாப்பில் உள்ள மானசாவின் பட்டிண்டா தொகுதியிலிருந்து மக்களவைக்குப் போட்டியிட பரிந்துரைக்கப்பட்டார்.
# பிபி பிமல் கவுர்

## சர்ச்சை மரணம்

இவர் 1991 ஆம் ஆண்டு செப்டம்பர் 2 ஆம் நாள் இறந்தார்.
பிமல் கவுரின் மரணத்தில் மர்மம் மறைந்துள்ளதாக பேசப்பட்டது. பத்திரிகைகளின் முதல் கட்ட அறிக்கைகள் பிமல் கல்சா சயனைடு உட்கொண்டதாகக் குறிப்பிட்டது. இவரது பராமரிப்பில் சிறு குழந்தைகள் இருந்ததால், “பலவந்தமாக சயனைடு வழங்கப்பட்டதா?” என்ற சந்தேகம் உடனடியாக எழுந்தது. இதனையடுத்து, இவர் துணிகளை சலவை செய்து மின் இஸ்திரிப்பெட்டியைப் பயன்படுத்திய போது மின்அதிர்ச்சியின் காரணமாக இறந்ததாக காவல்துறை இவரது மரணத்தில் உள்ள மர்மத்தை முடித்து வைத்தனர். பொதுவாக 13 வயது சிறுவன் ஒருவன் இந்த வேலையைச் செய்து வந்தார். ஆனால் இந்தச் சிறுவன் பிமல் கவுர் இறக்கும் போது வீட்டில் இல்லை. இவரது வீட்டின் அருகிலுள்ள உறவினர் பிரேதப் பரிசோதனையைக்கு கோரினார். சாதாரணமான சூழ்நிலையில், காவல்துறை கோரிக்கையின் பேரில் பிரேதப் பரிசோதனையை நடத்த வேண்டிய கட்டாயத்தில் இருந்தது. இருப்பினும், காவல்துறை இதை மறுத்துவிட்டது.
# மெஹ்ரீன் பிர்சாடா

## ஆரம்ப கால வாழ்க்கை

இவர், சனவரி 5, 1994 அன்று பஞ்சாபின் பட்டிண்டாவில் ஒரு சீக்கியக் குடும்பத்தில் ஒரு விவசாயியும், அசையா சொத்து வணிகரான தந்தைக்கும் இல்லத்தரசியான் தாய்க்கும் பிறந்தார். இவரது ஒரே உடன்பிறப்பான குர்பத்தே பிர்சாடா என்பவரும் வடிவழகரும் நடிகரும் ஆவார்.
# மெஹ்ரீன் பிர்சாடா

## ஆரம்ப கால வாழ்க்கை

### விளம்பரத் தொழில்

பிர்சாடா, தனது பத்து வயதில், அழகுப் போட்டியில் கலந்து கொண்டு "கசௌலி இளவரசி" என்ற பட்டத்தை வென்றார். பின்னர் இவர் தொராண்டோவில் 'மிஸ் ஆளுமை தெற்காசியா கனடா 2013' என முடிசூட்டப்பட்டார். 'ஜெமினி பேஸ் வடிவழகு' நிறுவனம் மூலம் பிரபலமான வடிவமைப்பாளர்களுக்காக இவர் மாதிரியாக இருந்தார். மேலும் கனடாவிலும் இந்தியாவிலும் [[நிக்கன், பியர்ஸ், தம்ஸ் அப் போன்ற பொருட்களை விளம்பரப் படுத்துகிறார்.
# மெஹ்ரீன் பிர்சாடா

## ஆரம்ப கால வாழ்க்கை

### திரைப்பட வாழ்க்கை

இவர், *கிருஷ்ணா காடி வீர பிரேமா கதா* இந்த படம் தெலுங்கு மாநிலங்களிலும், அமெரிக்கத் திரையரங்கங்களிலும் வெற்றிகரமாக ஓடியது. மார்ச் 2017இல், அனுஷ்கா சர்மா, தில்ஜித் தோசன்ஜ், சூரஜ் சர்மா ஆகியோருடன் *பில்லௌரி* என்ற படத்துடன் பாலிவுட்டில் அறிமுகமானார்.
# மெஹ்ரீன் பிர்சாடா

## தனிப்பட்ட வாழ்க்கை

அரியானாவின் முன்னாள் முதல்வர் பஜன்லாலின் பேரனும், ஆதம்பூர் தொகுதியின் சட்டமன்ற உறுப்பினருமான குல்தீப் பிஷ்னாய் என்பவரை மார்ச் 2021 இல் நிச்சயதார்த்தம் செய்தார். 2021 ஆம் ஆண்டில் இவர்களது திருமணம் திட்டமிடப்பட்டது. இருப்பினும், இந்தியாவில் கொரோனாவைரசுத் தொற்று காரணமாக ஒத்திவைக்கப்பட்டது. ஆனால் பின்னர், இவர்களது இந்த திருமண ஒப்பந்தம் ஜூலை 2021 ஆரம்பத்தில் கைவிடப்பட்டது.
# சத்யவதி ரத்தோடு

**சத்தியவதி ரத்தோடு** (*Satyavathi Rathod*) (பிறப்பு: அக்டோபர் 31, 1969) ஓர் இந்திய அரசியல்வாதியாவார். தெலங்காணாவின் பட்டியல் சாதி நலத்துறை, பெண்கள் மற்றும் குழந்தைகள் நல அமைச்சராக 2019 முதல் பணியாற்றி வருகிறார். தெலங்காணாவில் அமைச்சராக பணியாற்றிய முதல் பழங்குடி பெண்ணான இவர் தெலங்காணா இராட்டிர சமிதி கட்சியைச் சேர்ந்த தெலங்கானா சட்ட மேலவையில் உறுப்பினராக உள்ளார். இவர் முன்பு தெலுங்கு தேசம் கட்சியிலிருந்து 2009இல் ஆந்திர மாநில சட்டசபைக்கு தொர்னாங்கல் சட்டமன்ற தொகுதி தொகுதியிலிருந்து தேர்ந்தெடுக்கப்பட்டார்.
# சத்யவதி ரத்தோடு

## சொந்த வாழ்க்கை

சத்தியவதி, 1969 அக்டோபர் 31ஆம் தேதி தெலங்கானாவின் இன்றைய மகபூபாபாத் மாவட்டத்தின் குரவி மண்டலத்திலுள்ள பெத்த தண்டா என்ற குக்கிராமத்தில் (பிரிக்கப்படாத ஆந்திரா) இலிங்கிய நாயக் - தாஸ்மி பாய் ஆகியோருக்கு ஐந்து உடன்பிறப்புகளில் இளையவராக பிறந்தார்.  
எட்டாம் வகுப்புக்குப் பிறகு, இவர் பள்ளியை விட்டு வெளியேறி கோவிந்த் ரத்தோட் என்பவரை மணந்தார். இவருக்கு இரண்டு மகன்கள் உள்ளனர். மார்ச் 2014 இல், இவர் தெலுங்கு தேசம் கட்சியை விட்டு வெளியேறி தெலங்காணா இராஷ்டிர சமிதி கட்சியில் சேர்ந்தார். 2014ஆம் ஆண்டில் அதே தொகுதியில் மீண்டும் போட்டியிட்டார். ஆனால் காங்கிரசின் ரெட்டிய நாயக்கிடம் மீண்டும் தோற்றார்.  
மார்ச் 2019 இல், இவர் தெலங்காணா சட்ட மேலவை உறுப்பினராகத் தேர்ந்தெடுக்கப்பட்டார். க. சந்திரசேகர் ராவின் இரண்டாவது அமைச்சரவையில் பட்டியல் சாதி நலத்துறை, பெண்கள் மற்றும் குழந்தைகள் நல அமைச்சராக 2019 செப்டம்பரில் பதவியேற்றார். தெலங்காணாவில் அமைச்சராக பணியாற்றிய ஒரு பழங்குடியினத்தைச் சேர்ந்த முதல் பெண் என்ற பெருமையையும் பெற்றார்.
# பெல்லம்கொண்டா சீனிவாஸ்

**பெல்லம்கொண்டா சாய் சீனிவாஸ்** (*Bellamkonda Sai Sreenivas*) (பிறப்பு 3 சனவரி 1993) தெலுங்குத் திரைப்படங்களில் பணியாற்றும் ஓர் இந்திய நடிகராவார். திரைப்படத் தயாரிப்பாளர் பெல்லம்கொண்டா சுரேஷின் மகனான இவர், *அல்லுடு சீனு* (2014) என்ற அதிரடி நகைச்சுவைத் திரைப்படத்தின் மூலம் அறிமுகமானார். இது இவருக்கு சிறந்த தென்னிந்திய அறிமுக நடிகருக்கான பிலிம்பேர் விருதைப் பெற்றுத் தந்தது.
# பெல்லம்கொண்டா சீனிவாஸ்

## தொழில்

சீனிவாஸ், சமந்தா அக்கினேனியும் பிரகாஷ் ராஜும் முக்கிய வேடத்தில் நடிக்க 2014 ஆம் ஆண்டு வெளிவந்த *அல்லுடு சீனு* என்ற தெலுங்குத் திரைப்படத்தின் மூலம் அறிமுகமானார்.  
அதே ஆண்டில் *ரபாசா* என்ற படத்தில் தனது தந்தையுடன் இணைந்து தயாரிப்பாளரானார். ஆனால், இப்படம் வணிக ரீதியில் தோல்வியடைந்தது.  
2016 ஆம் ஆண்டில், தமிழில் வெற்றி பெற்ற சுந்தரபாண்டியன் படத்தின் தெலுங்கு மறு ஆக்கமான *ஸ்பீடூன்னோடு* என்ற படத்தில், சொனரிக்கா பாடோரியா, பிரகாஷ் ராஜ் ஆகியோருடன் நடித்திருந்தார். ரகுல் பிரீத் சிங்கின் இணையாக "*ஜெய ஜானகி நாயகா*" என்ற படத்திலும், பூஜா ஹெக்டேவுடன் "*சாக்ஷியம்*" என்ற படத்திலும், காஜல் அகர்வால், மெஹ்ரீன் பிர்சாடா ஆகியோருடன் "*கவசம்*" என்ற படத்திலும், "*சீதா*" என்ற படத்திலும் மீண்டும் காஜல் அகர்வாலுக்கு இணையாக இவர் நடித்தார். அனுபமா பரமேசுவரனுடன் இணையாக தமிழில் வெளிவந்த ராட்சசனின் தெலுங்கு மறுஆக்கமான "*ராக்ஷாசுடு*" படத்திலும் நடித்தார். 2021ஆம் ஆண்டில், இவர் நபா நடேஷ், அனு இம்மானுவேல் ஆகியோருடன் "*அல்லுடு ஆதர்ஸ்*" என்ற படத்தில் நடித்தார்.  
நவம்பர் 2020இல், பெல்லம்கொண்டா தெலுங்குத் திரைப்படமான சத்ரபதி (2005) படத்தின் இந்தி மறுஆக்கத்தில் நடிப்பார் என்று அறிவிக்கப்பட்டது, இது இவரது பாலிவுட் அறிமுகமாக இருக்கும். வி.வி விநாயக் இப்படத்தின் இயக்குநராக ஒப்பந்தம் செய்யப்பட்டார்.
# மு. கந்தசாமி

**மு. கந்தசாமி** (*M. Kandaswamy*) என்பவர் இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் புதுச்சேரி ஒன்றியம் ஏம்பலம் சட்டமன்றத் தொகுதியிலிருந்து 2016ஆம் ஆண்டு புதுச்சேரி சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் புதுச்சேரி வே. நாராயணசாமி அமைச்சரவையில் சமூக நலம், பிற்படுத்தப்பட்டோர் நலம், கூட்டுறவுத் துறை, குடிமைப்பொருள், நுகர்வோர்நலம், தொழிலாளர் மற்றும் வேலைவாய்ப்பு, சுற்றுச்சூழல் மாசுபாடு, அறிவியல் தொழில்நுட்பம் மற்றும் சுற்றுச்சூழல், துறைமுக அமைச்சராகப் பதவி வகித்தார்.
# அஞ்சும் மௌத்கில்

**அஞ்சும் மௌத்கில்** (*Anjum Moudgil*) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1994 ஆம் ஆன்டு சனவரி மாதம் 5 ஆம் தேதியன்று இவர் பிறந்தார். சண்டிகர் நகரைச் சேர்ந்த இவர் பஞ்சாபைப் பிரதிநிதித்துவப்படுத்துகிறார்.
# அஞ்சும் மௌத்கில்

## ஆரம்ப கால வாழ்க்கை

சண்டிகரில் உள்ள தூய நெஞ்ச மூத்தோர் உயர்நிலைப் பள்ளியில் படிக்கும் போதே அஞ்சும் துப்பாக்கி சுடத் தொடங்கினார். சண்டிகரின் டி.ஏ.வி கல்லூரியில் வாழ்வியல் புலத்தில் பட்டப்படிப்பும் முதுகலைப் படிப்பும் முடித்தார். விளையாட்டு உளவியலில் பாடத்திலும் முதுகலை படித்து முடித்தார். இவர் ஒரு தீவிரமான படைப்புக் கலைஞராவார். இவரது பல கலைப்படைப்புகளை விற்பனை செய்துள்ளார்.
# அஞ்சும் மௌத்கில்

## தொழில்

சாங்வோனில் நடந்த பன்னாட்டு குறி பார்த்து சுடுதல் கூட்டிணைவு உலக வெற்றியாளர் போட்டியில் பெண்கள் 10 மீ காற்றுத் துப்பாக்கிப் போட்டியில் அஞ்சும் வெள்ளிப் பதக்கம் வென்றார்.  
24 வயதான அஞ்சும் மதிப்புமிக்க போட்டிகளில் இந்திய மூத்தோர் அணியின் பதக்கக் கணக்கைத் திறக்க எட்டு இறுதிப் போட்டிகளில் மொத்தம் 248.4 புள்ளிகளை எடுத்துள்ளார்.  
மியூனிக்கில் நடைபெற்ற 2016 உலகக் கோப்பையில் 9 ஆவது இடமும் உலக பல்கலைக்கழக வெற்றியாளர் போட்டியில் வெள்ளிப் பதக்கமும் வென்றார். தெற்காசிய விளையாட்டுப் போட்டிகளில் தங்கம் வென்றார்.
# அஞ்சும் மௌத்கில்

## தொழில்

### 2017

இவர் 10 மீ காற்றுத் துப்பாக்கி போட்டியில் சர்தார் சாசன் சிங் சேத்தி நினைவு வல்லுநர்கள் போட்டியில் வெள்ளிப் பதக்கம் வென்றார்.
# அஞ்சும் மௌத்கில்

## தொழில்

### 2018

மெக்சிகோவில் நடந்த பன்னாட்டு துப்பாக்கி சுடும் கூட்டிணைவு உலகக் கோப்பையில் பெண்கள் 50 மீ துப்பாக்கி 3 நிலைகள் போட்டியில் வெள்ளிப் பதக்கம் வென்றார். பொதுநலவாய விளையாட்டுப் போட்டிகளில் 455.7 புள்ளிகள் எடுத்து அஞ்சும் வெள்ளிப் பதக்கத்தைப் பெற்றார். தகுதி சுற்றில் 589 புள்ளிகள் எடுத்து இவர் பொதுநலவாய விளையாட்டுப் போட்டிகளில் நிகழ்த்தப்பட்ட சாதனையை குறிப்பிடத்தக்க வித்தியாசத்தில் முறியடித்தார்.
# அஞ்சும் மௌத்கில்

## தொழில்

### 2019

2019 ஆம் ஆண்டு மே மாதம் முதல் நாளன்று 10 மீ காற்றுத் துப்பாக்கி வகை சுடுதலில் உலகத் தரவரிசையில் இரண்டாம் இடத்தைப் பிடித்தார். மகளிர் 50 மீ 3 நிலை வகையில் இந்தியாவின் தரவரிசையில் முதல் இடத்தில் உள்ளார்.
# அஞ்சும் மௌத்கில்

## விருதுகள்

2019 ஆம் ஆண்டிற்கான அருச்சுனா விருதுக்கு இந்திய அரசாங்கம் தேர்ந்தெடுக்கப்பட்ட 19 விளையாட்டு வீரர்களில் அஞ்சுமும் ஒருவராவார்.